Χριστόφορος Πανταζίδης

Ο Χριστόφορος Χ. Πανταζίδης (1895 -  7 Ιανουαρίου 1954) ήταν Έλληνας δικηγόρος και πολιτικός.

 Βιογραφικά στοιχεία 
Σπούδασε Νομικά στη Μεγάλη του Γένους Σχολή και άσκησε το λειτούργημα του δικηγόρου τόσο στην Ελληνική όσο και στην Τουρκική γλώσσα.

Ασχολήθηκε με την πολιτική από πολύ νέος και εξελέγη για πρώτη φορά βουλευτής το 1923 ως ανεξάρτητος και επανεξελέγη το 1926 με το Κόμμα Φιλελευθέρων και το 1932 και 1933 με το ίδιο κόμμα.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 130 (αριθμ. 1170) 

Στις αρχές της δεκαετίας του '30 παντρεύτηκε την Μαρίκα Γιακουμιδάκη και απέχτησαν τρία παιδιά τον Ιωάννη, την Εμμανουέλα Ευδοκία  και την Μαρία-Ελένη.  Δυστυχώς η σύζυγός του Μαρίκα Πανταζίδου  ασθένησε και πέθανε πρόωρα το 1948. 

Μεταπολεμικά κατήλθε ξανά υποψήφιος με τους Φιλελεύθερους στις βουλευτικές εκλογές του 1950, απέτυχε όμως να εκλεγεί.Αλεπάκος Πέτρος του Γεωργίου, Δικηγόροι Πολιτικοί από τον Έβρο 1920 - 2007., Αριθ. Φύλλου 49 Απρίλιος 2008 ΝΟΜΙΚΟΣ ΛΟΓΟΣ,   9-6-2009, ανάκτηση 2-3-2016.

Πέθανε το 1954 και η κηδεία του έγινε στις 8 Ιανουαρίου στον ιερό ναό Φανερωμένης Χολαργού.To Βήμα, Κοινωνικά, 8-1-1954, σελ. 2.


 Παραπομπές 

Κατηγορία:Βουλευτές Έβρου
Κατηγορία:Βουλευτές εκλεγμένοι με το κόμμα των Φιλελευθέρων